న్యూఢిల్లీ : అమెరికన్ ఎఫ్డిఎ ఫార్మా రంగంలోని వొకార్డ్ కంపెనీకి హెచ్చరిక లేఖ పంపింది. గుజరాతలోని అంక్లేశ్వర్ ప్లాంట్లో ఉత్తమ తయారీ విధానాలు పాటించడంలేదని, చివరికి పనివారికి సరైన దుస్తులు కూడా లేవని ఆ లేఖలో వ్యాఖ్యానించింది. ఈ మేరకు వొకార్డ్ చైర్మన్, గ్రూప్ సిఇఒ హబిల్ ఖొరాకివాలాకు ఒక లేఖ రాస్తూ గత నెల 7 నుంచి 15 తేదీల మధ్యలో ఎఫ్డిఏ అధికారులు ప్లాంట్ను తనిఖీ చేసిన సమయంలో ఆరోగ్యకరమైన తయారీ విధానాలకు ఎన్నో ఉల్లంఘనలు కనుగొన్నట్టు తెలిపారు. ఈ ప్లాంట్లో తయారుచేసే ఔషధాల దిగుమతులను అమెరికా ఇప్పటికే నిషేధించింది. ఔషధ ఉత్పత్తి తయారీ విభాగంలో పని చేసే వారు పరిశుభ్రమైన దుస్తులు ధరించలేదంటూ ఎందుకూ పనికిరాని గౌన్లను తయారీ యూనిట్లో అనుమతించడం పట్ల విస్మయం ప్రకటించింది. యూనిట్లో గాలి కూడా అన్ని మూలలకు సమానంగా వ్యాపించడంలేదని, మాస్టర్ కంట్రోల్, ప్రొడక్షన్ రికార్డులు గాని, లాబ్ రికార్డులు గాని సరిగా లేవని పేర్కొంది. కంపెనీ లోపాలన్నింటినీ సరిదిద్దుకుని ఎఫ్డిఎ ప్రమాణాలకు దీటుగా తయారీ విధానాలున్నట్టు ధ్రువీకరించే వరకు ఈ సంస్థకు చెందిన కొత్త డ్రగ్ అప్లికేషన్లు వేటినీ ఆమోదించేది లేదని తేల్చి చెప్పింది. ఈ లోపాలను సరిదిద్దుకోకపోతే అంక్లేశ్వర్ ప్లాంట్లో తయారయ్యే ఏ ఉత్పత్తిని అమెరికాలోకి అనుమతించేది లేదని కూడా హెచ్చరించింది.
newdhilly : american efda farma rangamlooni wocard kampeneeki hecharika lekha pampindi. gujaraataloni ankleshwar plantlo uttama tayaarii vidhaanaalu paatinchadamledani, chivariki panivaariki saraina dustulu kuudaa levani aa lekhalo vyaakhyaaninchindi. ee meraku wocard chairman, groop cie habil khorakivalaku oka lekha raastuu gatha nela 7 nunchi 15 tedeela madhyalo efdia adhikaarulu plaantnu tanikhee chesina samayamlo aarogyakaramaina tayaarii vidhaanaalaku enno ullanghanalu kanugonnattu telipaaru. ee plantlo tayaruchese aushadhaala digumatulanu america ippatike nishedhinchindi. aushadha utpatti tayaarii vibhaagamlo pani chese vaaru parisubhramaina dustulu dharinchaledantu endukuu panikiraani gounlanu tayaarii unitlo anumatinchadam patla vismayam prakatinchindi. unitlo gaali kuudaa anni moolalaku samaanamgaa vyaapinchadamledani, master control, production rikaardulu gaani, lab rikaardulu gaani sarigaa levani perkondi. company lopalannintini sarididdukuni efda pramaanaalaku deetugaa tayaarii vidhaanaalunnattu dhruveekarinche varaku ee samsthaku chendina kotta drug applicationlu vaetinee aamodinchedi ledani telchi cheppindi. ee lopalanu sarididdukokapothe ankleshwar plantlo tayaarayye e utpattini americaloki anumatinchedi ledani kuudaa heccharinchindi.